Schleich
Schleich on Saksamaa ettevõte, mis toodab mänguasju. Toodangut turustatakse üle maailma, kuid põhiturg on Euroopa mandriosa. Pool kogu toodangust müüakse Saksamaal. Friedrich Schleich asutas ettevõtte 1935. aastal. See oli perefirma kuni 2006. aastani, mil Suurbritannia ettevõte HgCapital ostis 80-protsendilise osaluse 165 miljoni euro eest. 2006. aastal oli ettevõttel umbes 250 töötajat. Ettevõtte peakorter on Schwäbisch Gmündis.